Държавен вестник, бр. 61, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  61
(4) Срокът на валидност на издаденото раз­
решение не може да бъде по-дълъг от срока 
на валидност на разрешението за пускане на 
пазара и употреба на продукта за растителна 
защита. 
(5) Отказът по ал. 3 се съобщава и може 
да се обжалва по реда на Административно­
процесуалния кодекс. 
(6) Издаденото разрешение по ал. 3 се 
вписва в регистъра по чл. 6, ал. 1, т. 1.
(7) В 14-дневен срок от получаване на раз­
решението по ал. 3 притежателят му представя 
в ЦУ на БАБХ образец на етикет, с който 
продуктът за растителна защита ще се пуска 
на пазара и ще се употребява под формата 
на готов разтвор.
(8) Не се издава разрешение за готов разтвор 
от продукт за растителна защита, който е:
1. разрешен за пускане на пазара за ограни­
чена и контролирана употреба, за паралелна 
търговия или за употреба при извършване 
на научноизследователска и/или развойна 
дейност;
2. категоризиран в категория на употреба 
първа професионална.
Чл. 66. (1) Разрешението за пускане на 
пазара и употреба на продукт за растителна 
защита се подновява при условията и по реда 
на чл. 43 от Регламент (ЕО) № 1107/2009 и на 
наредбата по чл. 45, ал. 1. 
(2) В случаите по чл. 43, параграф 6 от 
Регламент (ЕО) № 1107/2009 изпълнителни­
ят директор на БАБХ със заповед удължава 
срока, за който продуктът за растителна за­
щита е разрешен, и преиздава разрешението 
за пускане на пазара и употреба на продукта 
за растителна защита.
Чл. 67. (1) Изменение или отнемане на 
разрешение за пускане на пазара и употреба 
на продукт за растителна защита се извършва 
след преразглеждането му в срока на него­
вата валидност при условията и по реда на 
чл. 44 от Регламент (ЕО) № 1107/2009 и по 
ред, определен в наредбата по чл. 45, ал. 1. 
Разрешение за пускане на пазара и употреба 
на продукт за растителна защита се отнема 
и когато не е подновено по реда на чл. 66.
(2) В 14-дневен срок от получаване на 
предложението на СПРЗ по чл. 54 изпъл­
нителният директор на БАБХ със заповед 
изменя разрешението за пускане на пазара и 
употреба на продукта за растителна защита 
и го преиздава, съответно със заповед отнема 
разрешението.
(3) Заповедта по ал. 2 се съобщава и може 
да се обжалва по реда на Административно­
процесуалния кодекс. Когато със заповедта се 
отнема разрешението, обжалването не спира 
изпълнението. 
(4) Преиздаденото разрешение, съответно 
заповедта за отнемане на разрешението се 
вписва в регистъра по чл. 6, ал. 1, т. 1.
(5) Когато разрешението за пускане на 
пазара и употреба на продукт за растителна 
защита е изменено или отнето със заповед 
по ал. 2, разрешението за пускане на пазара 
и употреба на този продукт под формата на 
готов разтвор съответно се изменя или отнема 
по реда на ал. 1 – 4.
(6) По реда на ал. 1 – 4 съответно се изме­
нят или отнемат и разрешенията за пускане 
на пазара и употреба за паралелна търговия 
на продукти за растителна защита, за които 
продуктът за растителна защита с отнето или 
изменено със заповедта по ал. 2 разрешение 
за пускане на пазара и употреба е референ­
тен по смисъла на чл. 52 от Регламент (ЕО) 
№ 1107/2009.
Чл. 68. (1) Изменение или прекратяване 
на разрешение за пускане на пазара и упо­
треба на продукт за растителна защита се 
извършва по искане на притежателя му при 
условията и по реда на чл. 45 от Регламент 
(ЕО) № 1107/2009 и при условия и по ред, 
определени в наредбата по чл. 45, ал. 1. 
(2) В 14-дневен срок от получаване на 
предложение на СПРЗ по чл. 54 изпълнител­
ният директор на БАБХ със заповед изменя 
разрешението за пускане на пазара и употреба 
на продукта за растителна защита и го пре­
издава или мотивирано отказва изменението, 
когато продуктът не отговаря на някое от 
изискванията по чл. 46, ал. 1, съответно със 
заповед прекратява разрешението. 
(3) Отказът по ал. 2 се съобщава и може 
да се обжалва по реда на Административно­
процесуалния кодекс. 
(4) Преиздаденото разрешение, съответно 
заповедта за прекратяване на разрешението 
се вписва в регистъра по чл. 6, ал. 1, т. 1.
(5) Когато изменението е свързано с обсто­
ятелства и данни, за които не е необходимо 
установяване на съответствие с изискванията 
по чл. 46, ал. 1, заповедта по ал. 2 се издава 
в 14-дневен срок от получаване на искане 
по ал. 1.
(6) Когато разрешението за пускане на 
пазара и употреба на продукт за растителна 
защита е изменено или прекратено със заповед 
по ал. 2, разрешението за пускане на пазара 
и употреба на този продукт под формата на 
готов разтвор съответно се изменя или пре­
кратява по реда на ал. 2 – 4.
(7) По реда на ал. 2 – 4 съответно се из­
менят или прекратяват и разрешенията за 
пускане на пазара и употреба за паралелна 
търговия на продукти за растителна защита, 
за които продуктът за растителна защита с 
преиздадено или прекратено със заповедта 
по ал. 2 разрешение за пускане на пазара и 
употреба е референтен по смисъла на чл. 52 
от Регламент (ЕО) № 1107/2009.